text: Unges gode ideer samlet i Fredericia
  20 november 2014 kl. 15.11
  Danish Entrepreneurship Award 2014 er Danmarks største læringsrum for innovative og kreative unge. Omkring 5000 unge og undervisere samles i Fredericia til en dag fyldt med innovation og iværksætteri i studiehøjde.
  Omkring 5000 unge dyster i otte forskellige konkurrencer, hvor erfarne erhvervsfolk og iværksættere bedømmer de unges idéer.
  Nogle af de yngste deltagere kan også se frem til et royalt dommerbesøg. Under sit besøg på Danish Entrepreneurship Award vil H.K.H. Prinsesse Marie nemlig være meddommer i opfinderkonkurrencen Edison, som er for elever i 6. og 7. klasse. Her skal H.K.H. Prinsesse Marie sammen med Christian Vintergaard, adm. direktør i Fonden for Entreprenørskab ? Young Enterprise, besøge nogle af de mange stande og være med til at give de unge konstruktiv feedback på deres idéer.
  I videoen herunder giver projektleder for Fonden for Entreprenørskab, Sine Larsen, en rundvisning på messen.
  